ROMÂNIA 
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST	
COMPARTIMENTUL  SPAŢII CU ALTĂ DESTINAŢIE I EST
CT2021-179/11.03.2021

RAPORT DE SPECIALITATE
privind prelungirea pe o perioadă  de 5 ani,  a contractului de închiriere nr. 1602/19.04.2018, încheiat cu BIBLIOTECA JUDETEANA TIMIS – SORIN TITEL,  pentru spaţiul situat în Timişoara, str. Podgoriei nr. 10

Prin  cererea  cu  numărul  CT2021-000179/19.01.2021, BIBLIOTECA JUDETEANA TIMIS – SORIN TITEL,  a solicitat  prelungirea  contractului  de închiriere nr. 1602/19.04.2018, având ca obiect spaţiul situat în Timişoara, str. Podgoriei nr. 10;
Contractul  de închiriere al acestui spaţiu expiră la data de 18.04.2021, cererea de prelungire fiind întocmită în termenul legal stabilit;
       Precizăm faptul că  acest spațiu este identificat cu extrasul de  CF nr. 416595-C2, nr.top. 154/b în proprietatea Primăriei Municipiului Timișoara, în suprafaţă de 209,59 mp, la un tarif de 0,88 lei/mp/lună, cu destinaţia de bibliotecă.  
Spaţiul a fost verificat prin următoarele adrese ale serviciilor de specialitate:
· Adresa CT2021- 179/26.01.2021 - a Biroului Clădiri Terenuri I Est; 
· Adresa  CT2021-179/28.01.2021 - a Compartimentului Fond Funciar; 
· Adresa  CT2021-179/27.01.2021 - a Serviciului Juridic;   
            Spaţiul de mai sus este înregistrat în evidenţa patrimonială a Municipiului Timişoara cu numărul de inventar: 17863 şi valoarea de inventar: 128.101,90 lei. 
	Aşa cum rezultă din extrasul Procesului verbal al şedintei din data de 22.02.2021 a Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021,  comisia a avizat favorabil această solicitare şi a hotărât  prelungirea pe o perioadă de 5 ani, în aceleaşi condiţii, a contractului de închiriere nr. 1602/19.04.2018, încheiat cu  BIBLIOTECA JUDETEANA TIMIS – SORIN TITEL, respectiv de la data de 18.04.2021 până la data de 18.04.2026;
	În conformitate cu  art. 129 alin. (1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale şi necesitatea continuării activităţii de către BIBLIOTECA JUDETEANA TIMIS – SORIN TITEL, în spaţiul antemenționat, apreciem că prezentul proiect de hotărâre privind prelungirea pe o perioadă 5 ani, a contractului de închiriere nr. 1602/19.04.2018,  încheiat cu  BIBLIOTECA JUDETEANA TIMIS – SORIN TITEL,  pentru spaţiul cu altă destinaţie situat în Timişoara, str. Podgoriei nr. 10,  îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

